Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 3 Pv 79/15/2202	Galanta, 18.6.2015
EEČ : 2-17-134-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Galanta
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako otec XXXXXa, nar. 26. 8. 1993, trvale bytom XXXXX v XXXXX hoci mu zo zákona o rodine vyplýva povinnosť vyživovať svoje dieťa, pričom rozsah vyživovacej povinnosti mu bol určený rozsudkom Okresného súdu v Galante sp. zn. XXXXX zo dňa 18. 7. 2006, právoplatným dňa 17. 8. 2006, ktorým bol zaviazaný prispievať na výživu svojho, vtedy maloletého syna XXXXXa sumou 2.000 Sk, t. j. 66,38 Eur mesačne, vždy do 15-teho dňa toho ktorého mesiaca vopred k rukám matky XXXXX, si túto povinnosť voči plnoletému synovi XXXXXovi v Pate a všade tam, kde sa zdržiaval, vôbec neplnil od mesiaca jún 2014 do mesiaca január 2015 vrátane, pretože bol nezamestnaný, neevidovaný ako uchádzač o zamestnanie na ÚPSVaR, zdroj príjmu mal z príležitostných brigád, čím mu za obdobie od mesiaca jún roku 2014 až do mesiaca január 2015 vrátane, vznikol dlh na výživnom v celkovej výške 531,10 Eur voči XXXXXovi, 

lebo zanikla trestnosť činu

Odôvodnenie:
Poverený príslušník Okresného riaditeľstva PZ v Galante, Obvodného oddelenia PZ XXXXX uznesením ČVS: ORP-XXXXX zo dňa 20. 1. 2015 v zmysle § 199 ods. 1 Trestného poriadku začal trestné stíhanie a súčasne podľa § 206 ods. 1 Trestného poriadku vzniesol obvinenie za prečin zanedbania povinnej výživy podľa § 207 ods. 1, ods. 3 písm. c) Trestného zákona na tom skutkovom základe, ako je uvedené vo výrokovej časti tohto uznesenia. 
	Podľa § 207 ods. 1 Trestného zákona prečinu zanedbania povinnej výživy sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného.

	V priebehu skráteného vyšetrovania boli k predmetnej trestnej veci vypočutí obvinený XXXXX a svedkyňa- poškodená XXXXX, splnomocnená XXXXXom, svojim plnoletým synom, na jeho zastupovanie v trestnom konaní v predmetnej trestnej veci. Do vyšetrovacieho spisu boli zadovážené listinné dôkazy, ako napr. rozsudok Okresného súdu Galanta sp. zn. 12P 114/2006 zo dňa 18. 7. 2006, právoplatný dňa 17. 8. 2006, rozsudok Okresného súdu Galanta sp. zn. XXXXX zo dňa 23. 11. 1995, právoplatný dňa 8. 1. 1996, rodný list XXXXX, potvrdenie o návšteve školy XXXXX, fotokópie poštových peňažných poukazov, správy a vyjadrenia ÚPSVaR Galanta, Okresného úradu Galanta, Obce XXXXX a iné.

	Svedkyňa- poškodená XXXXX do zápisnice o jej výsluchu dňa 6. 2. 2015 uviedla, že obvinený XXXXX si svoju vyživovaciu povinnosť voči synovi XXXXXovi riadne splnil naposledy v máji 2014, odvtedy až do dňa uskutočnenia predmetného výsluchu, jej synovi výživné neplatí. Na výživné svojho syna neprispieva žiadnym iným spôsobom, neposiela mu dary, nestretávajú sa. Jej syn náhradné výživné od štátu nepoberá. Napriek uvedeným skutočnostiam jej syn XXXXX netrpí hmotnou núdzou.  
	Obvinený XXXXX sa k spáchaniu predmetného prečinu v plnom rozsahu priznal.
			
Dňa 8. 4. 2015 predložil vyšetrovateľ PZ na Okresnú prokuratúru Galanta vyšetrovací spis s návrhom na podanie obžaloby. Obvinený bol predvolaný na Okresnú prokuratúru Galanta za účelom konania o dohode o vine a treste na deň 13. 5. 2015 a následne na deň 8. 6. 2015. Počas predmetného konania na Okresnej prokuratúre Galanta dňa 8. 6. 2015 obvinený predložil originál poštového peňažného poukazu zo dňa 8. 6. 2015 na sumu 797 Eur, adresovaného XXXXX, ako dôkaz o zaplatení zameškaného výživného za obdobie od mesiaca jún roku 2014 až do mesiaca máj 2015 vrátane. Zároveň žiadal, aby bolo voči nemu trestné stíhanie zastavené z dôvodu účinnej ľútosti. 
Následne dňa 12. 6. 2015 bola telefonicky kontaktovaná svedkyňa- poškodená XXXXX, ktorá potvrdila skutočnosti deklarované obvineným, t. j. že obvinený jej prostredníctvom pošty zaslal peňažnú sumu 797 Eur, teda vyrovnal dlh na výživnom voči jej synovi v plnom rozsahu. Z  jej výpovede uskutočnenej v prípravnom konaní súčasne vyplýva, že uvedený trestný čin nemal trvalo nepriaznivé následky.

Podľa ustanovenia § 86 odsek 1 písm. a) Trestného zákona trestnosť trestného činu zanedbania povinnej výživy (§ 207) zaniká, ak trestný čin nemal trvalo nepriaznivé následky a  páchateľ svoju povinnosť dodatočne splnil skôr, než sa súd odobral na záverečnú poradu.

	Dodatočným uhradením dlžného výživného obvinený XXXXX splnil podmienky osobitného ustanovenia o účinnej ľútosti podľa § 86 odsek 1 písm. a) Tr. zákona, a nakoľko neplnenie vyživovacej povinnosti nemalo trvalo nepriaznivé následky, trestnosť činu- zanedbania povinnej výživy podľa § 207 ods. 1 Trestného zákona zanikla.

	Pretože trestnosť činu zanikla, bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Hajnalka Lelkesová
prokurátorka